CELEX: C2007/315/42
Language: hu
Date: 2007-12-22 00:00:00
Title: C-225/06. P. sz. ügy: A Bíróság (nyolcadik tanács) 2007. szeptember 11-i végzése – Athinaïki Oikogeniaki Artopoiia AVEE kontra Belső Piaci Harmonizációs Hivatal (védjegyek és formatervezési minták) (OHIM), Ferrero Deutschland GmbH (Fellebbezés – Közösségi védjegy – 40/94/EK rendelet – A 8. cikk (1) bekezdésének b) pontja – Két védjegy hasonlósága – Összetéveszthetőség – A FERRÓ szóelemet magában foglaló közösségi ábrás védjegy bejelentése – A FERRERO nemzeti szóvédjegy jogosultja általi felszólalás – A lajstromozás részbeni elutasítása)

22.12.2007   
            
            
               HU
            
            
               Az Európai Unió Hivatalos Lapja
            
            
               C 315/24
            
         A Bíróság (nyolcadik tanács) 2007. szeptember 11-i végzése – Athinaïki Oikogeniaki Artopoiia AVEE kontra Belső Piaci Harmonizációs Hivatal (védjegyek és formatervezési minták) (OHIM), Ferrero Deutschland GmbH
   (C-225/06. P. sz. ügy) (1)
   
   (Fellebbezés - Közösségi védjegy - 40/94/EK rendelet - A 8. cikk (1) bekezdésének b) pontja - Két védjegy hasonlósága - Összetéveszthetőség - A „FERRÓ’ szóelemet magában foglaló közösségi ábrás védjegy bejelentése - A FERRERO nemzeti szóvédjegy jogosultja általi felszólalás - A lajstromozás részbeni elutasítása)
   (2007/C 315/42)
   Az eljárás nyelve: angol
   Felek
   
      Fellebbező: Athinaïki Oikogeniaki Artopoiia AVEE (képviselő: A. Tsavdaridis dikigoros)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM) (képviselő: J. Novais Gonçalves meghatalmazott), Ferrero Deutschland GmbH, a Ferrero GmbH jogutódjaként (képviselő: M. Schaeffer Rechtsanwalt)
   Tárgy
   Az Elsőfokú Bíróság (harmadik tanács) T-35/04. sz., Athinaïki Oikogeniaki Artopoiia kontra OHIM ügyben 2006. március 15-én hozott azon ítélete ellen benyújtott fellebbezés, amelyben az Elsőfokú Bíróság elutasította a 29., 30. és 42. osztályba tartozó árukra vonatkozó „FERRÓ” ábrás védjegy bejelentőjének a Belső Piaci Harmonizációs Hivatal (OHIM) első fellebbezési tanácsának 2003. december 1-jei R 460/2002-1. sz. azon határozatának hatályon kívül helyezésére irányuló keresetét, amely elutasította a felszólalási osztálynak az 5., 29., 30., 32. és 33. osztályba tartozó árukra vonatkozó „FERRERO” nemzeti szóvédjegy jogosultja által benyújtott felszólalás alapján az említett védjegy lajstromozását részben megtagadó határozata ellen benyújtott fellebbezést
   Rendelkező rész
   
               1)
            
            
               A Bíróság a fellebbezést elutasítja.
            
         
               2)
            
            
               A Bíróság az Athinaïki Oikogeniaki Artopoiia AVEE-t kötelezi a költségek viselésére.
            
         
      (1)  HL C 212., 2006.9.2.